
 29.5.2014
 BG
 Официален вестник на Европейския съюз
 L 160/7
 РЕГЛАМЕНТ ЗА ИЗПЪЛНЕНИЕ (ЕС) No 577/2014 НА СЪВЕТА
 от 28 май 2014 година
 за изпълнение на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Информацията за седемнадесет лица и две образувания, включени в списъка на лицата, образуванията и органите, към които се прилагат ограничителните мерки в Регламент (ЕС) No 269/2014, следва да бъде изменена.
 (3)
 Приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 май 2014 година.
 За Съвета
 Председател
 E. VENIZELOS
 (1) ОВ L 78, 17.3.2014 г., стр. 6.
 ПРИЛОЖЕНИЕ
 Вписванията за посочените по-долу лица и образувания, съдържащи се в приложение I към Регламент (ЕС) No 269/2014, се заменят със следното:
 Лица:
 Име
 Идентифицираща информация
 Основания
 Дата на вписване
 Vladimir Andreevich Konstantinov
 (Владимир Андреевич Константинов)
 Дата на раждане: 19.11.1956 г.
 Владимировка, Слободзейски район, Република Молдова
 Като говорител на Върховната рада на Крим Константинов изигра значима роля за решенията, взети от Върховната рада на Крим относно „референдума“ срещу териториалната цялост на Украйна и призова избирателите да гласуват в полза на независимостта на Крим.
 17.3.2014 г.
 Pyotr Anatolyevich Zima
 (Пётр Анатольевич Зима)
 Дата на раждане: 29.3.1965 г.
 На 3 март 2014 г. Зима беше назначен за новия ръководител на кримската служба за сигурност (SBU) от „министър-председателя“ Аксьонов и прие назначението си. Той е предоставял значима информация, в т.ч. база данни, на руските разузнавателни служби (SVR). Тази информация включва данни за активисти на „Евро-Майдан“ и защитници на правата на човека в Крим. Той изигра значима роля, за да се попречи на украинските власти да упражняват контрол върху територията на Крим.
 На 11 март 2014 г. бивши офицери на SBU на Крим обявиха създаването на независима служба за сигурност на Крим.
 17.3.2014 г.
 Yuriy Gennadyevich Zherebtsov
 (Юрий Геннадьевич Жеребцов)
 Дата на раждане: 19.11.1965 г.
 Съветник на председателя на Върховната рада на Крим, един от основните организатори на „референдума“ на 16 март 2014 г. срещу териториалната цялост на Украйна.
 17.3.2014 г.
 Anatoliy Alekseevich Sidorov
 (Анатолий Алексеевич Сидоров)
 Дата на раждане: 2.7.1958 г.
 Командващ руския Западен военен окръг, части от който са разположени в Крим. Отговорен за част от руското военно присъствие в Крим, което подкопава суверенитета на Украйна и